  Майя Бывальцева 30-тӥ куарусёнэ Удмуртилэн тӧроез инвестициосъя «Сочи 2016» калыккуспо форум улсын радъяськись кӧня ке ужрадъёсы пыриськоз. Со сярысь ивортэ улосвылысь тӧролэн но кивалтэтлэн пресс-службазы. Туннэ ӵукна, 30-тӥ куарусёнэ, Александр Соловьёв Сбербанклэн пумиськоназ пыриськиз ни. Нуназе бере со «Кунэн кивалтонлэн выль ӟечлыкез: азинскон понна ӵектосъёс, улон понна ӵектосъёс» кенешонэ вуылоз. Отын Россиысь кивалтэтлэн тӧроез Дмитрий Медведев вераськоз шуыса чакламын. Собере кун но ужбергатон ласянь валче ужан сярысь федерал катрадлыклэсь ужамзэ эскерозы. Озьы ик 30-тӥ куарусёнэ чакламын Удмуртиысь кивалтэт но «Центр развития ГЧП» ассоциациен тупанкыл юнматыны но Россиысь улосвылъёсын мер но экономикаез азинтонъя устооссэ ӵектосъёсты но кичӧлтонъёсты быръёнъя Росси конкурслэсь премиоссэ сётъяны. Нунал пумын Россиысь ужбергатӥсьёсын но экспертъёсын ужъя пумиськонъёс ортчозы. Ватсалом, инвестициосъя «Сочи 2016» калыккуспо форум Олимпи паркысь валтӥсь медиацентрын 29-тӥ куарусёнысен 2-тӥ коньывуонозь мыноз. Тегъёс: ДмитрийМедведев Сочи Россия АлександрСоловьёв экономиканоконьдонужпумъёс  